Нашы сучаснікі жывуць у цікавы і складаны час, калі шмат што зноў адкрываем і пераацэньваем. У першую чаргу, гэта тычыцца нашага мінулага, якое мы, аказваецца, ведаем вельмі павярхоўна. Што турбавала, цешыла і трывожыла нашых продкаў, чым яны займаліся, як працавалі, пра што марылі, распавядалі і спявалі, якія традыцыі мы ўжо згубілі назаўжды? Адказаць на гэтыя пытанні сёння – значыць аднавіць сувязь часоў, вярнуць, хоць бы часткова, згубленыя каштоўнасці.